b"\n_START_ARTICLE_\nIaido\n_START_PARAGRAPH_\nIaido (jap. \xe5\xb1\x85\xe5\x90\x88\xe9\x81\x93)\xc2\xa0\xe2\x80\x93 japon\xc5\xb3 fechtavimo menas, pasi\xc5\xbeymintis reakcija ir grei\xc4\x8diu, prad\xc4\x97j\xc4\x99s vystytis XVI am\xc5\xbeiuje. Pagrindinis Iaido bruo\xc5\xbeas\xc2\xa0\xe2\x80\x93 greitas kardo i\xc5\xa1traukimas i\xc5\xa1 d\xc4\x97klo ir staigios atakos sudavimas, i\xc5\xa1kart po to \xc4\xafdedant kard\xc4\x85 atgal. \xc5\xa0is menas da\xc5\xbenai yra mai\xc5\xa1omas su kendo, ta\xc4\x8diau kendo kovos mene n\xc4\x97ra naudojamas d\xc4\x97klas bei yra treniruojamasi poroje, o \xc5\xa1iame\xc2\xa0\xe2\x80\x93 didel\xc4\x97 durklo d\xc4\x97klo reik\xc5\xa1m\xc4\x97 bei treniruojamasi po vien\xc4\x85. Svarbiausi \xc5\xa1io kovos meno aspektai yra staig\xc5\xabs judesiai kardu, ta\xc4\x8diau jie turi b\xc5\xabti gerai apgalvoti. Iaido n\xc4\x97ra laikomas sportu, tai labiau senas tradicinis menas paremtas unikaliu min\xc4\x8di\xc5\xb3, k\xc5\xabno ir sielos vystymusi. Sakoma, jog kardas yra kaip protas, tad jei mintys yra geros, \xc5\xbemogus susikaup\xc4\x99s tai ir kardas bus valdomas teisingai, ta\xc4\x8diau jei mintys blogos, kardas negali b\xc5\xabti valdomas teisingai.  Iaido technika reikalauja stiprios bei ramios valios, ypatingos koncentracijos, \xc4\xafg\xc5\xabd\xc5\xbei\xc5\xb3. Kiekvienas rank\xc5\xb3, koj\xc5\xb3 ar k\xc5\xabno judesys turi b\xc5\xabti nukreiptas \xc4\xaf var\xc5\xbeovo puolim\xc4\x85, ta\xc4\x8diau labai svarbu yra grie\xc5\xbetai laikytis disciplinos. Iaido gali praktikuoti bet kurio am\xc5\xbeiaus vyrai ir moterys. \xc5\xa0is kovos menas yra paremtas kata (kovos technik\xc5\xb3 seka)._NEWLINE_Iaido pagrindin\xc4\x97 technika susideda i\xc5\xa1 4 dali\xc5\xb3: nukicuke\xc2\xa0\xe2\x80\x93 kardo i\xc5\xa1traukimas, kiricuke\xc2\xa0\xe2\x80\x93 nu\xc5\xbeudymas vienu sm\xc5\xabgiu, \xc4\x8diburi\xc2\xa0\xe2\x80\x93 nuvalyti krauj\xc4\x85 nuo kardo a\xc5\xa1men\xc5\xb3 ir noto\xc2\xa0\xe2\x80\x93 durklo gr\xc4\x85\xc5\xbeinimas atgal \xc4\xaf d\xc4\x97kl\xc4\x85. \xc5\xa0\xc4\xaf kovos b\xc5\xabd\xc4\x85 da\xc5\xbeniausiai praktikuoja vyresn\xc4\x97s kartos \xc5\xbemon\xc4\x97s, tokiu b\xc5\xabd\xc5\xb3 jie nori \xc4\xaftraukti \xc5\xa1iek tiek istorijos \xc4\xaf savo kasdien\xc4\xaf gyvenim\xc4\x85. Iaido menu domisi \xc4\xafvairi\xc5\xb3 profesij\xc5\xb3 \xc5\xbemon\xc4\x97s, nes \xc4\x8dia ne kaip kituose sportuose, ma\xc5\xbea traum\xc5\xb3 bei nubrozdinim\xc5\xb3 tikimyb\xc4\x97.\n_START_SECTION_\nEiga\n_START_PARAGRAPH_\nTreniruot\xc4\x97s vyksta dod\xc5\xbeio patalpose. Dod\xc5\xbeio (jap. \xe9\x81\x93\xe5\xa0\xb4 )\xc2\xa0\xe2\x80\x93 tai treniruo\xc4\x8di\xc5\xb3 patalpa, da\xc5\xbeniausiai esanti paprastomis medin\xc4\x97mis grindimis, negali b\xc5\xabti kilim\xc5\xb3. \xc5\xa0ioje patalpoje turi b\xc5\xabti pakankamai vietos mosikuoti kardais. Iaido treniruot\xc4\x97 prasideda ir baigiasi pasisveikinimo ceremonija (jap. \xe3\x82\x8c\xe3\x81\x97\xe3\x81\x8d), kuri turi kelias dalis. Yra skirtingos pasisveikinimo formos: patalpai, kurioje vyks treniruot\xc4\x97s, pasisveikinimas su meistru bei su kardu. Taip pat ceremonija gali b\xc5\xabti sujungta su trumpa tylia meditacija kl\xc5\xabpint ant keli\xc5\xb3. Kiekvienas pasisveikinimas turi grie\xc5\xbet\xc4\x85 bei nuosekli\xc4\x85 veiksm\xc5\xb3 sek\xc4\x85. Praktikuotis Iaido kovos men\xc4\x85 rei\xc5\xa1kia nuolatos kartoti meistro rodomus judesius. Kovos judesiai turi b\xc5\xabti nukreipti prie\xc5\xa1 \xc4\xafsivaizduojamus var\xc5\xbeovus. Priklausomai nuo mokyklos bei nuo meistro, mokiniai turi i\xc5\xa1mokti apie 40-50 judesi\xc5\xb3. Kai kurios mokyklos praktikuoja mokym\xc4\x85 vienas prie\xc5\xa1 kit\xc4\x85, ta\xc4\x8diau tik su mediniais kardais.\n_START_SECTION_\nKilm\xc4\x97\n_START_PARAGRAPH_\nPavadinimas IAIDO rei\xc5\xa1kia: i\xc2\xa0\xe2\x80\x93 k\xc5\xabno ir sielos egzistencija kaip bendro darinio (jap. \xe5\xb1\x85\xe3\x82\x8b 'b\xc5\xabti' ), ai (jap. \xe5\x90\x88)\xe2\x80\x93 harmonija ir do (jap. \xe9\x81\x93 )\xc2\xa0\xe2\x80\x93 kelias. Pirmi du kand\xc5\xbei \xc5\xbeenklai manoma, jog atsirado i\xc5\xa1 pasakymo \xe6\xb4\xa5\xe3\x81\xab\xe8\xa1\x8c\xe3\x81\xa3\xe3\x81\xa6\xe3\x80\x81\xe3\x81\x8d\xe3\x82\x85\xe3\x81\x86\xe3\x81\xab\xe3\x81\x82\xe3\x82\x8f\xe3\x81\x99, kas rei\xc5\xa1kia 'b\xc5\xabti visuomet pasirengus nedelsiant sutikti var\xc5\xbeov\xc4\x85'. Prie\xc5\xa1 \xc5\xa1iuolaikin\xc4\xaf \xc5\xa1io meno populiar\xc5\xb3j\xc4\xaf pavadinim\xc4\x85, Iaido buvo vadintas Iaijucu, ta\xc4\x8diau v\xc4\x97liau gal\xc5\xabn\xc4\x97 jucu buvo pakeista \xc4\xaf do, kaip buvo populiaru tuo metu daugumai kovos men\xc5\xb3 kaip aikido ,dziudo ar kendo. Termin\xc4\x85 i\xc5\xa1 Iaijucu \xc4\xaf Iaido pakeit\xc4\x97 Nakajama Hakudo (jap. \xe4\xb8\xad\xe5\xb1\xb1 \xe5\x8d\x9a\xe9\x81\x93) (1873\xe2\x80\x931958).Prie\xc5\xa1 dabartin\xc4\xaf termin\xc4\x85, buvo vadinama bato, batod\xc5\xbeiucu ar saja no u\xc4\x8di (jap\xe9\x9e\x98\xe3\x81\xae\xe3\x81\x86\xe3\x81\xa1)\n_START_SECTION_\nIstorija\n_START_PARAGRAPH_\nIaido kovos menui yra daugiau nei 400 met\xc5\xb3. Iaido buvo perduodamas nenutr\xc5\xabkstamai i\xc5\xa1 kartos \xc4\xaf kart\xc4\x85 mokytoj\xc5\xb3 studentams, tod\xc4\x97l yra labai svarbu teisingai i\xc5\xa1mokti \xc5\xa1io kovos meno technik\xc4\x85, kad b\xc5\xabt\xc5\xb3 galima toliau perduoti b\xc5\xabsian\xc4\x8dioms kartoms. Nuo 1895 met\xc5\xb3 iki 1945 Did\xc5\xbeioji Japonijos kovos men\xc5\xb3 galios asociacija (Greater Japan Martial Virtues Association) buvo visi\xc5\xa1kai atsakinga u\xc5\xbe Kendo ir Iaido kovos menus. 1945 metais okupantai \xc5\xa1i\xc4\x85 organizacij\xc4\x85 u\xc5\xbedar\xc4\x97 ir pakeit\xc4\x97 Visos Japonijos Kendo Federacija (All Japan Kendo federation). Iaido buvo prijungta prie \xc5\xa1ios naujos organizacijos. 1948 metais buvo \xc4\xafsteigta analogi\xc5\xa1ka organizacija Iaido sportui Visos Japonijos Iaido Federacija (jap. \xe5\x85\xa8\xe6\x97\xa5\xe6\x9c\xac\xe5\xb1\x85\xe5\x90\x88\xe9\x81\x93\xe9\x80\xa3\xe7\x9b\x9f=Zen Nihon Iaido Renmei). Seniausia kardo greito i\xc5\xa1traukimo technikos mokykla Ten\xc5\xa1in \xc5\xa0oden Katori \xc5\xa0into \xe2\x80\x93 ri\xc5\xab buvo \xc4\xafkurta apie 1460 metus, jos \xc4\xafk\xc5\xabr\xc4\x97jas Iizasa Choisai. Iizasa Ienao Ten\xc5\xa1in \xc5\xa0oden Katori \xc5\xa0into-ri\xc5\xab k\xc5\xabr\xc4\x97jas, gerbiamas ietininkas ir kovotojas kardu, i\xc5\xa1vyst\xc4\x97 Iaido kovos meno pirmtak\xc4\x85 Iaid\xc5\xbeiucu. Pirmtakas Iaid\xc5\xbeiucu nors ir nebuvo kuo i\xc5\xa1skirtinis kovomis su kardu, ta\xc4\x8diau padar\xc4\x97 gana didel\xc4\x99 \xc4\xaftak\xc4\x85 v\xc4\x97lesniam Iaido kovos menui._NEWLINE_Nors Iaido technikos atrad\xc4\x97ju ir yra laikomas Iizasa Choisai, \xc5\xa1io meno t\xc4\x97vu laikomas Hayashizaki Jinsuke Minamoto No Shigenobu (1542\xe2\x80\x931621). XVI am\xc5\xbeiuje Hayashizaki Jinsuke Iaido technik\xc4\x85 akcentavo kaip skirt\xc4\x85 labiau savigynai nei kovoti kare. Meistras Hayashizaki daug keliavo po Japonij\xc4\x85, mokydamas kardo naudojim\xc4\x85 kaip metod\xc4\x85 sau apsiginti. Jo d\xc4\x97ka buvo \xc4\xafsteigta apie 200 mokykl\xc5\xb3. Anks\xc4\x8diau vyras buvo Asano Tamijimaru vardu, ta\xc4\x8diau b\xc5\xabdamas septyniolikos met\xc5\xb3 jis persivadino \xc4\xaf Hayashizaki. Jis i\xc5\xa1tobulino iaido sport\xc4\x85 bei buvo apdovanotas Nobukuni kardu. Kai berniukui buvo vos penkeri, jo t\xc4\x97vas buvo nu\xc5\xbeudytas. Berniuko motina likusi viena su ma\xc5\xbeu vaiku, vis meld\xc4\x97 ker\xc5\xa1to vyro \xc5\xbeudikui. Iaido technikos d\xc4\x97ka, Hayashizaki atker\xc5\xa1ijo t\xc4\x97vo \xc5\xbeudikui. Savo skaud\xc5\xbei\xc5\xb3 gyvenimo \xc4\xafvykiu metu, jis suprato, jog reikia visais \xc4\xafmanomais b\xc5\xabdais vengti \xc5\xbeiaurumo. Vyras suvok\xc4\x97, jog geriau stengtis savo oponent\xc4\x85 nukreipti \xc4\xaf taikos ir moral\xc4\x97s keli\xc4\x85 nei papras\xc4\x8diausiai juos nugal\xc4\x97ti paduriant kardu. I\xc5\xa1ry\xc5\xa1kino tai, jog geriau sukurti puik\xc5\xb3 vyr\xc4\x85, kuris sukurt\xc5\xb3 dar geresn\xc4\xaf vietoje to, kad \xc5\xbeudyt\xc5\xb3. Hayashizaki buvo pirmasis akcentav\xc4\x99s Iaido mokymo protin\xc4\x99 ir dvasin\xc4\x99 naud\xc4\x85. Daug \xc4\xafra\xc5\xa1\xc5\xb3 apie tai buvo prarasta vyriausyb\xc4\x97s neramum\xc5\xb3 laikotarpiu, dokumentai buvo perduodami i\xc5\xa1 rank\xc5\xb3 \xc4\xaf rankas ir taip prarasti, ta\xc4\x8diau \xc5\xbeinoma tai, jog meistras per savo gyvenim\xc4\x85 sukaup\xc4\x97 didel\xc4\xaf skai\xc4\x8di\xc5\xb3 student\xc5\xb3, kurie ir toliau k\xc5\xabr\xc4\x97 Iaido kovos meno metodus ir i\xc5\xa1gars\xc4\x97jo patys. _NEWLINE_Samurajai kelis \xc5\xa1imtme\xc4\x8dius praktikavo Iaido technik\xc4\x85, jie treniruodavosi pulti ar atremti sm\xc5\xabg\xc4\xaf ir atsilaikyti prie\xc5\xa1 oponent\xc4\x85 ar net kelis oponentus s\xc4\x97d\xc4\x97dami, stov\xc4\x97dami ar vaik\xc5\xa1\xc4\x8diodami. Iaido buvo svarbi kend\xc5\xbeiucu arba kitaip fechtavimosi dalis Edo laikotarpiu (1600\xe2\x80\x931868.) Daug iaido mokykl\xc5\xb3 pasikeit\xc4\x97 Edo laikotarpiu, kai kurios buvo sujungtos su kend\xc5\xbeiucu mokyklomis, kitos tapo sudedam\xc4\x85ja dalimi mokykl\xc5\xb3, kurios praktikuoja kovos menus su \xc4\xafvairiais ginklais, o dar kitos buvo skirtos specialiai tik Iaido technikos mokymuisi.\n_START_SECTION_\nBibliografinis s\xc4\x85ra\xc5\xa1as\xc2\xa0:\n_START_PARAGRAPH_\n1.HAZARD,Benjamin H. Kodansha encyclopedia of Japan\xc2\xa0:1983 ,Tokyo._NEWLINE_2.BUCKLEY,Sandra.Encyclopedia of contemporary japanese culture\xc2\xa0: 2002, Routledge.Psl. 182"